CELEX: 32020R2017
Language: ro
Date: 2020-12-09 00:00:00
Title: Regulamentul de punere în aplicare (UE) 2020/2017 al Comisiei din 9 decembrie 2020 de modificare a părții 2 a anexei la Regulamentul de punere în aplicare (UE) 2018/878 în ceea ce privește rubrica referitoare la Regatul Unit cu privire la Irlanda de Nord (Text cu relevanță pentru SEE)

10.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 415/43
               
            
         REGULAMENTUL DE PUNERE ÎN APLICARE (UE) 2020/2017 AL COMISIEI
         din 9 decembrie 2020
         de modificare a părții 2 a anexei la Regulamentul de punere în aplicare (UE) 2018/878 în ceea ce privește rubrica referitoare la Regatul Unit cu privire la Irlanda de Nord
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 576/2013 al Parlamentului European și al Consiliului din 12 iunie 2013 privind circulația necomercială a animalelor de companie și de abrogare a Regulamentului (CE) nr. 998/2003 (1), în special articolul 20,
         întrucât:
         
                     (1)
                  
                  
                     Regulamentul delegat (UE) 2018/772 al Comisiei (2) stabilește norme privind aplicarea unor măsuri sanitare preventive pentru controlul infecției cu Echinococcus multilocularis la câinii destinați circulației necomerciale pe teritoriul sau în părți ale teritoriului anumitor state membre. Mai precis, articolul 2 din respectivul regulament delegat stabilește normele pentru clasificarea pe categorii a statelor membre sau a unor părți ale acestora din punctul de vedere al infecției cu Echinococcus multilocularis, precum și condițiile pe care statele membre trebuie să le îndeplinească pentru a putea aplica în continuare măsurile sanitare preventive în cauză.
                  
               
                     (2)
                  
                  
                     Regulamentul de punere în aplicare (UE) 2018/878 al Comisiei (3) enumeră statele membre sau părțile din teritoriul statelor membre care respectă normele prevăzute în Regulamentul delegat (UE) 2018/772 referitoare la clasificarea pe categorii din punctul de vedere al infecției cu Echinococcus multilocularis. În partea 2 a anexei la Regulamentul de punere în aplicare (UE) 2018/878 este prevăzută lista cu statele membre sau cu părți ale teritoriului statelor membre care respectă normele pentru clasificarea pe categorii stabilite la articolul 2 alineatul (3) din Regulamentul delegat (UE) 2018/772.
                  
               
                     (3)
                  
                  
                     În conformitate cu Acord privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „Acordul de retragere”), în special articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, atât Regulamentul (UE) nr. 576/2013, cât și actele Comisiei bazate pe acesta se aplică Regatului Unit și pe teritoriul acestuia în ceea ce privește Irlanda de Nord după încheierea perioadei de tranziție.
                  
               
                     (4)
                  
                  
                     Întregul teritoriu al Regatului Unit este în prezent inclus în lista din partea 2 a anexei la Regulamentul de punere în aplicare (UE) 2018/878. În consecință, este necesar să se modifice partea 2 a anexei respective prin înlocuirea rubricii referitoare la Regatul Unit cu o rubrică referitoare la Regatul Unit cu privire la Irlanda de Nord.
                  
               
                     (5)
                  
                  
                     Întrucât perioada de tranziție prevăzută în Acordul de retragere se încheie la 31 decembrie 2020, este necesar ca prezentul regulament să se aplice de la 1 ianuarie 2021.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Partea 2 a anexei la Regulamentul de punere în aplicare (UE) 2018/878 se înlocuiește cu textul din anexa la prezentul regulament.
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 178, 28.6.2013, p. 1.
         
            (2)  Regulamentul delegat (UE) 2018/772 al Comisiei din 21 noiembrie 2017 de completare a Regulamentului (UE) nr. 576/2013 al Parlamentului European și al Consiliului în ceea ce privește măsurile sanitare preventive pentru controlul infecției cu Echinococcus multilocularis la câini, precum și de abrogare a Regulamentului delegat (UE) nr. 1152/2011 (JO L 130, 28.5.2018, p. 1).
         
            (3)  Regulamentul de punere în aplicare (UE) 2018/878 al Comisiei din 18 iunie 2018 de adoptare a listei statelor membre sau a părților din teritoriile statelor membre care respectă normele pentru clasificarea pe categorii stabilite la articolul 2 alineatele (2) și (3) din Regulamentul delegat (UE) 2018/772 privind aplicarea unor măsuri sanitare preventive pentru controlul infecției cu Echinococcus multilocularis la câini (JO L 155, 19.6.2018, p. 1).
      
      
         
            ANEXĂ
            
               „PARTEA 2
               
                  Lista statelor membre (
                   (*1)
                  ) sau a părților din teritoriul statelor membre care respectă normele pentru clasificarea pe categorii stabilite la articolul 2 alineatul (3) din Regulamentul delegat (UE) 2018/772
               
               
                            
                        
                        
                           
                              Cod
                           
                        
                        
                           
                              Întregul teritoriu/părți din teritoriu
                           
                        
                     
                           Finlanda
                        
                        
                           FI
                        
                        
                           Întregul teritoriu
                        
                     
                           Irlanda
                        
                        
                           IE
                        
                        
                           Întregul teritoriu
                        
                     
                           Regatul Unit (Irlanda de Nord)
                        
                        
                           UK(NI)
                        
                        
                           Irlanda de Nord
                        
                     
            
               (*1)  În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentei anexe, referințele la statele membre includ Regatul Unit în ceea ce privește Irlanda de Nord.””